
Parlamentul României

Camera Deputaţilor                                                                                                                                                                                                                                  

publică şi siguranţă naţională

Nr.32/487/2008
	                                    Bucureşti, 10.09.2008 

                          PL x. 434/2008


RAPORT 
asupra proiectului de Lege pentru ratificarea Acordului între Guvernul României şi Guvernul Regatului Norvegiei privind cooperarea poliţienească, semnat la Oslo la 14 martie 2008
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Regatului Norvegiei privind cooperarea poliţienească, semnat la Oslo la 14 martie 2008, trimis cu adresa nr. PL.x. 434 din 23 iunie 2008 şi înregistrat cu nr.32/487 din 24.06.2008. 

Consiliul Legislativ, cu nr. 725/16.06.2008, a avizat favorabil acest proiect de lege.

Proiectul de lege are ca obiect de reglementare ratificarea Acordului între cele două guverne, stabilind cadrul legal pentru acordarea asistenţei reciproce între părţi pentru prevenirea şi combaterea ameninţărilor la adresa securităţii naţionale, precum şi pentru prevenirea şi descoperirea infracţiunilor privind ameninţarea şi vătămarea persoanelor, crima organizată, traficul ilicit de droguri şi precursori, corupţia, traficul de persoane şi migraţia ilegală.  


2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale       art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La lucrările Comisiei au fost prezenţi 18 deputaţi din totalul de 24 de membri.
5. La dezbateri a participat în calitate de invitat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Lucia Iacob, consilier juridic în cadrul Direcţei Juridice a Ministerului Internelor şi Reformei Administrative.

În urma dezbaterilor, în şedinţa din 9 septembrie 2008, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 

Costică CANACHEU 
expert Daria Cotoc

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Regatului Norvegiei privind cooperarea poliţienească, semnat la Oslo la 14 martie 2008, trimis cu adresa nr. PL.x. 434 din 23 iunie 2008 şi înregistrat cu nr.32/487 din 24.06.2008. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 
1

